Kuten useimpien ihosairauksien kohdalla, perimällä on tärkeä osansa, ja siksi joillakin on peritty alttius huulten ihon kuivumiselle ja halkeilulle.
Huulten iho on muuta ihoa ohuempaa, eikä siinä ole hiki- tai talirauhasia. Nämä rauhaset ovat erittäin tärkeitä, sillä ne tuottavat ihoa suojaavia öljyjä ja auttavat kosteustasapainon säilyttämisessä. Rauhasten puuttuessa huulten iho kuivuu herkästi.
Sää on merkittävä laukaiseva tekijä. Ihmisillä on taipumusta kärsiä kuivista, halkeilevista huulista kuivan ja kuuman tai kylmän ja tuulisen sään vallitessa. Siksi ulkotöitä tekevät tai ulkona harrastavat kärsivät näistä oireista herkemmin kuin muut.
Jotkin lääkkeet (ml. aknelääkkeet) voivat aiheuttaa huulten kuivumista ja halkeilua. Ja jos nuolet huulia säännöllisesti, sekin voi aiheuttaa huulten kuivumista.